Γέροντας Ιωσήφ Βατοπεδινός

Ο Γέροντας Ιωσήφ Βατοπεδινός, επίσης γνωστός ως Ιωσήφ ο Νεότερος (Δρούσια, Αγγλοκρατούμενη Κύπρος, 1 Ιουλίου 1921-Μονή Βατοπεδίου, Άγιον Όρος, 1 Ιουλίου 2009) ήταν Ελληνοκύπριος μοναχός της Ορθόδοξης Εκκλησίας. Ήταν ένας από τους μαθητές του Αγίου Ιωσήφ του Ησυχαστή στο Άγιον Όρος. 

Ο Γέροντας Ιωσήφ υπήρξε, επίσης, πνευματικός πατέρας του Γέροντα Εφραίμ Βατοπεδινού, σημερινού ηγουμένου της Μονής Βατοπεδίου.

 Βιογραφία 
Γεννήθηκε την 1η Ιουλίου 1921 στον προαύλιο χώρο της Μονής των Αγίων Αναργύρων στη Γιόλου της Επαρχίας Πάφου Κύπρου. Η οικογένειά του ήταν αγρότες και η μητέρα του ονομαζόταν Ευγενία. Του έδωσαν το γενέθλιο όνομα Σωκράτης και μεγάλωσε στο χωριό Δρούσια, όπου έζησε μέχρι την ηλικία των 15 ετών. Το 1937 έγινε δεκτός ως δόκιμος μοναχός στη Μονή Σταυροβουνίου της Κύπρου, όπου και δέχθηκε την μοναχική κουρά με το όνομα Σωφρόνιος. Εκεί έζησε υπό την πνευματική καθοδήγηση του Γέροντα Κυπριανού Σταυροβουνιώτη μέχρι το 1946

Τότε, σε ηλικία 25 ετών, ο μοναχός Σωφρόνιος μετακόμισε στη Σκήτη της Μικρής Αγίας Άννας στο Άγιον Όρος για να προσχωρήσει στην αδελφότητά του Γέροντα Ιωσήφ τον Ησυχαστή, σημερινού Αγίου της Ορθοδοξης Εκκλησίας.  Έλαβε το όνομα Ιωσήφ στις 11 Απριλίου 1948 .Το 1951 μετακόμισαν, ως αδελφότητα του Γέροντα Ιωσήφ του Ησυχαστή στη Νέα Σκήτη, πιο κοντά στην ακτή, λόγω της προχωρημένης ηλικίας του πνευματικού τους πατέρα.

Υπήρξε υποτακτικός του Αγίου Ιωσήφ του Ησυχαστή για 13 χρόνια, μαζί με άλλους πατέρες όπως ο Γέροντας Εφραίμ Φιλοθεΐτης (Αριζόνας) και ο Γέροντας Χαράλαμπος Διονυσιάτης, μέχρι τον θάνατο του Αγίου στη Νέα Σκήτη, το 1959. Στη συνέχεια κατασκεύασε τη δική του ξύλινη καλύβα στη Νέα Σκήτη. Στη Νέα Σκήτη μετακόμισε στο Κελλί του Ευαγγελισμού της Θεοτόκου το 1967 και  συνέχισε να κατοικεί εκεί μέχρι το 1975, όταν ο Οικουμενικός Πατριάρχης Κωνσταντινουπόλεως, Δημήτριος, τον προσκάλεσε να γίνει πνευματικός πατέρας της Μονής Κουτλουμουσίου, όπου παρέμεινε μέχρι το 1977. Κατόπιν συμβουλής του Αγίου γέροντος Παϊσίου του Αγιορείτου, μετακόμισε στη Μονή του Τιμίου Σταυρού Μίνθης   της Κύπρου το 1977 και χειροτονήθηκε ηγούμενός της στις 25 Μαρτίου 1978. Εκεί, ο τότε διάκονος Αθανάσιος, σήμερα Μητροπολίτης Λεμεσού  και ο Εφραίμ, σημερινός ηγούμενος της Μονής Βατοπεδίου, έγιναν μέλη της συνοδείας του. Αντιμετωπίζοντας προβλήματα από τον επιχώριο επίσκοπο, Μητροπολίτη Πάφου Χρυσόστομο (μετέπειτα Αρχιεπίσκοπο Κύπρου) αποχώρησαν από την Κύπρο για να εγκατασταθούν στο Άγιον Όρος.

Ο Γέροντας Ιωσήφ έφθασε στο Άγιον Όρος, μαζί με τη συνοδεία του, στις 26 Οκτωβρίου 1981 και έμεινε στο Σιμωνοπετρίτικο Κελλί του Ευαγγελισμού της Θεοτόκου στα Καψάλα. Στις 23 Απριλίου 1982 επέστρεψε στη Μονή Κουτλουμουσίου. Τον Αύγουστο του 1983, επανήλθε στο Κελλί του Ευαγγελισμού της Θεοτόκου στη Νέα Σκήτη, όπου περισσότεροι νέοι εντάχθηκαν στην συνοδεία του.

Στις 23 Απριλίου 1987, μετεγκαταστάθηκε στη Μονή Βατοπεδίου και τον Οκτώβριο του 1989 τον ακολούθησαν από τη Νέα Σκήτη και τα υπόλοιπα μέλη της αδελφότητας, πλέον. 
Ο γέροντας Ιωσήφ έφερε στο Βατοπαίδι και την αγαπημένη του εικόνα, την Παναγία την Παντάνασσα. Η εικόνα προέρχεται από τη Μικρά Ασία και βρίσκεται σήμερα στο καθολικό της Μονής. Συνδέεται με πλήθος θαυμάτων ίασης ασθενειών. Τη δώρισαν ηλικιωμένοι Μικρασιάτες μοναχοί προς φύλαξη και διατήρηση στον γέροντα Ιωσήφ όταν διέμενε στη Νέα Σκήτη του Αγίου Όρους.

Ο γέροντας Ιωσήφ παρέμεινε στο Βατοπέδι για το υπόλοιπο της ζωής του. Ένα από τα μέλη της τότε αδελφότητάς του, ο Εφραίμ ο Βατοπεδινός, έγινε η πνευματική κεφαλή της Μονής Βατοπαιδίου ως ηγούμενός της.

Η κηδεία του Γέροντος Ιωσήφ έγινε την 1η Ιουλίου 2009 στη Μονή Βατοπεδίου, όπου και ετάφη.  Pantokratoros Monastery. Η εκταφή των λειψάνων του έγινε στις 8 Οκτωβρίου 2021.  

 Δημοσιεύσεις 
Ο Ιωσήφ Βατοπεδινός έγραψε 16 βιβλία. Η βιογραφία που έγραψε για τον Γέροντα Ιωσήφ τον Ησυχαστή έχει μεταφραστεί στα αγγλικά.

 Γέροντας Ιωσήφ Βατοπαιδίου (1999). Γέροντας Ιωσήφ ο Ησυχαστής : Αγώνες, Εμπειρίες, Διδαχές (1898-1959). Άγιον Όρος: Η Μεγάλη και Ιερά Μονή Βατοπεδίου. 236 σελ. (Αγγλική μετάφραση του πρωτότυπου ελληνικού από την Elizabeth Theokritoff)

 Παραπομπές 

 Δείτε επίσης 
 Ιωσήφ ο Ησυχαστής
 Γέροντας Εφραίμ Βατοπεδινός

Κατηγορία:Βατοπεδινοί
Κατηγορία:Έλληνες Χριστιανοί μοναχοί
Κατηγορία:Έλληνες κληρικοί
Κατηγορία:Αγιορείτες